
  Küçə yoxsa Zoopark?  
 
 Müəlliflər: Mala Kumar, Manisha Chaudhry 
 
 İllüstrator: Priya Kuriyan 
 
 Sonu, Monu və Rina oynamağa yollandı. 
 
 
 Onlar pişik balası gördülər.
 
 
 O, böyük bir siçovula baxırdı. 
 
 
 "Aman, ona bax!" - Sonu qışqırdı.
 
 
 Rina balaca bir qarışqanın böyük siçovula doğru irəlilədiyini gördü.
 
 
 Birdən çox böyük bir kölgə onların üzərinə düşdü.
 
 
 Çox böyük bir qartal divara qondu. 
 
 
 Kiçik bir qarışqa, balaca bir pişik balası, böyük bir siçovul və çox böyük bir qartal eyni uzun küçədə! 
 
 
 
 Üç ağıllı uşaq indi nə edəcək?
 
 
 Onlar balaca əlləri ilə əl çaldılar. Qartal uzun qanadlarını açdı və uçub getdi. 
 
 
 Rina yarpağın üstünə qalxmaq üçün qarışqaya kömək etdi. O, yarpağı divarın üstünə qoydu. 
 
 
 Qarışqa orada bir qənd parçası gördü. Onu götürüb evə qaçdı. 
 
 
 Böyük siçovul yarım yeyilmiş pakodanı (red. 'pakoda' Mərkəzi Asiyada qızardılmış yüngül qəlyanaltıya deyilir) götürüb, geri öz kanalına getdi. 
 
 
 Balaca pişik balası "miyooldadı" və pəncəsini yalamağa başladı.
 
 
 Monu ona kasada süd verdi. 
 
 
 Beləcə, üç uşaq onunla oynadı.
 
 
 Ağacın üstündə oturan böyük qartal gözünü qırpdı və qanad çalıb uzaqlara uçdu. 

 Küçə yoxsa Zoopark? İngilis dilindən Azərbaycan dilinə tərcümə 
 
 Sonu, Monu və Rina birlikdə "Küçədəki Rənglər" adlı ilk kitabda çox şeyləri kəşf etdilər. Bu, ikinci kitabda, üç dost oynamaq üçün yollanır. Onlar çox heyvan görəcəklərindən o qədər də əmin deyillər. Siz də onları tanımaq istəyirsiniz? 
 
 Bu, Səviyyə 1 kitabı, yeni oxumağa həvəsli olan uşaqlar üçündür. 
 
 Pratham Books çoxdilli uşaq hekayələri aləmində yeni bir səhifə yaratmaq üçün rəqəmsal formaya keçir. Uşaqları, müəllifləri, illüstratorları və naşirləri bir araya toplayır. Müəllim və tərcüməçiləri də içinə qatır. Hindistan və dünya uşaqları üçün sərbəst lisenziyalı çoxdilli hekayələr toplusu yaratmaq üçün. StoryWeaver uşaqların, valideynlərin, müəllim və kitabxanaçıların yaradıcı ola biləcəyi unikal platformadır. Gəlin bizə qoşulun və hər uşağın əlində bir kitab olması üçün bizə kömək edin!content/73295cecd762f5441254626c2d73d936.jpg

